Diari Oficial de la Generalitat Valenciana


Sumari del DOGV 7305, del 27-06-2014 (2014/5997)

ORDE 6/2014, de 18 de juny, de la Conselleria de Sanitat, per la qual s'aproven les bases reguladores i es convoquen dos beques per a la realització de pràctiques professionals en la Direcció General d'Ordenació, Avaluació, Investigació, Qualitat i Atenció al Pacient.
----------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7305

Data del DOGV
:   27-06-2014

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2014/5997


Data del document
:   18-06-2014

Organisme emissor
:   Conselleria de Sanitat

Tipus de document
:   Ordre

Anàlisi jurídica

 Descriptors 

:   * ajuda pública

ORDE 6/2014, de 18 de juny, de la Conselleria de Sanitat, per la qual s'aproven les bases reguladores i es convoquen dos beques per a la realització de pràctiques professionals en la Direcció General d'Ordenació, Avaluació, Investigació, Qualitat i Atenció al Pacient. [2014/5997]  
En el marc de la política dirigida a integrar i formar jóvens llicenciats que han acabat fa poc els estudis, la Conselleria de Sanitat trau a concurs públic dos beques a fi de facilitar la formació complementària, l'adquisició de noves aptituds i l'especialització i el perfeccionament d'estos jóvens en l'àmbit de gestió de la investigació sanitària, dins de les competències de la Direcció General d'Ordenació, Avaluació, Investigació, Qualitat i Atenció al Pacient.  
  
La realització d'estes activitats oferix una oportunitat formativa afegida quan s'acaben els estudis cursats, són un valuós instrument per a complementar els coneixements teòrics adquirits en les carreres enriquint-los per mitjà de la col·laboració amb els professionals de l'Administració, dels quals poden aprendre no sols nous coneixements teòrics, sinó també la manera de portar-los a terme participant en les tasques d'estos professionals.  
  
D'altra banda, l'aprovació de la Llei 38/2003, de 17 de novembre, General de Subvencions; el Reial Decret 887/2006, de 21 de juliol, pel qual s'aprova el reglament d'esta llei; el Decret 132/2009, de 4 de setembre, del Consell, pel qual es regula la concessió de beques, i el Reial Decret 1493/2011, de 24 d'octubre, pel qual es regulen els termes i les condicions d'inclusió en el règim general de la Seguretat Social de les persones que participen en programes de formació, fan necessària l'elaboració i publicació d'esta orde respectant les noves exigències de les normes esmentades.  
Per això, en virtut de les facultats que em conferix el Decret 88/2014, de 13 de juny, del Consell, que establix l'estructura orgànica de la Presidència i de les conselleries de la Generalitat, i el Decret 4/2014, de 3 de gener, del Consell, pel qual s'aprova el Reglament Orgànic i Funcional de la Conselleria de Sanitat, així com els articles 28 de la Llei 5/1983, de 30 de desembre, del Consell, i 47.11 del text refós de la Llei d'Hisenda Pública de la Generalitat Valenciana.  
  
  
ORDENE  
  
Article 1. Objecte  
Convocar, en règim de concurrència competitiva, amb els principis de publicitat, transparència, objectivitat, igualtat i no-discriminació, la concessió de dos beques destinades a llicenciats/ades o graduats/ades en Medicina, Farmàcia, Biologia, Bioquímica i Ciències Biomèdiques, Enginyeria Biomèdica o Biotecnologia, i a diplomats/ades o graduats/ades en Infermeria, expedits o homologats per les autoritats espanyoles corresponents, per a pràctiques de formació complementària en la Direcció General d'Ordenació, Avaluació, Investigació, Qualitat i Atenció al Pacient. Estes beques tenen per objecte la formació complementària, millora i especialització professional dels titulats en matèria de gestió de la investigació i la innovació sanitària en el marc de les competències de la Direcció General d'Ordenació, Avaluació, Investigació, Qualitat i Atenció al Pacient.  
  
  
Article 2. Finançament  
1. L'import màxim destinat a finançar les beques és de 24.000,00 - (vint-i-quatre mil euros), a càrrec de l'aplicació pressupostària 80.73.95.7718.745.82, capítol 4, codi línia comptable T4510000, dels pressupostos de la Generalitat, segons el desglossament inicial següent:  
  
  
 2014 2015 TOTAL  
 12.000,00 12.000,00 24.000,00  
  
I per al supòsit de pròrroga, el seu equivalent en el pressupost de despeses de la Conselleria de Sanitat en l'exercici corresponent, quan es donen les circumstàncies previstes en les bases de l'annex I.  
2. De conformitat amb el Reial Decret 1493/2011, de 24 d'octubre, en què es regulen els termes i les condicions d'inclusió en el règim general de la Seguretat Social de les persones que participen en programes de formació, en desplegament del que preveu la disposició addicional tercera de la Llei 27/2011, d'1 d'agost, sobre Actualització, Adequació i Modernització del Sistema de Seguretat Social, es finançarà la quota d'empresa de la Seguretat Social dels adjudicataris d'esta convocatòria a càrrec de l'aplicació anterior i codi de línia, pels imports que s'establisquen en la normativa vigent en la matèria.  
  
  
Article 3. Bases  
Aprovar les bases que regulen la convocatòria present, incloses en l'annex I d'esta orde, i el barem de mèrits que s'incorpora com a annex II.  
  
Article 4. Política de competència de la Unió Europea  
Les beques a concedir per la convocatòria present no estan subjectes a la política de competència de la Unió Europea en matèria d'ajudes públiques i, per tant, no necessiten notificació a la Comissió Europea, perquè no posseïxen els requisits de l'article 107 del Tractat de Funcionament de la Unió Europea, ja que quant a la qualitat del beneficiari i de l'objecte de les beques, estes accions subvencionables no afecten la competència ni els intercanvis comercials entre els estats membres, i tampoc afavorixen determinades empreses o produccions. Per tant, amb la percepció d'estes beques no hi ha cap avantatge econòmic, ni desenrotllament d'activitat econòmica en el mercat relacionada amb l'oferta de béns i servicis que permeten la possibilitat de falsejament de la competència que afecte els intercanvis comercials entre estats membres, als efectes assenyalats en el Decret 147/2007, de 7 de setembre, del Consell, en què es regula el procediment de notificació i comunicació a la Comissió Europea dels projectes de la Generalitat dirigits a establir, concedir o modificar subvencions públiques (DOCV 5596, 11.09.2007).  
  
  
DISPOSICIONS FINALS  
  
Primera. Normativa  
En tot el que no regula esta orde caldrà ajustar-se a la Llei d'Hisenda de la Generalitat Valenciana, de la qual el text refós va ser aprovat en el Decret Legislatiu de 26 de juny de 1991; als preceptes bàsics de la Llei 38/2003, de 17 de novembre, General de Subvencions; al Decret 132/2009, de 4 de setembre, del Consell, pel qual es regula la concessió de beques, i a l'Orde 17/2011, de 6 de maig, de la Conselleria de Justícia i Administracions Públiques, que desplega el capítol II de les beques de pràctiques professionals del Decret 132/2009 esmentat.  
  
  
Segona. Facultat d'exercici i desenrotllament  
Es delega en la Direcció General d'Ordenació, Avaluació, Investigació, Qualitat i Atenció al Pacient la facultat de resoldre les beques i de dictar les resolucions i instruccions necessàries per al desplegament i execució d'esta orde.  
  
Tercera. Entrada en vigor  
L'orde present entrarà en vigor l'endemà que es publique en el Diari Oficial de la Comunitat Valenciana.  
  
Quarta. Recursos  
De conformitat amb els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en relació amb els articles 10, 14 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, s'hi podrà recórrer de manera potestativa en reposició, o plantejar directament un recurs contenciós administratiu, en els terminis i davant dels òrgans que s'indiquen a continuació:  
a) El recurs de reposició haurà d'interposar-se davant de la persona titular de la Conselleria de Sanitat, en el termini d'un mes a comptar de l'endemà que es publique.  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana, en el termini de dos mesos a comptar de l'endemà que es publique.  
  
València, 18 de juny de 2014  
  
El conseller de Sanitat,  
MANUEL LLOMBART FUERTES  
  
  
  
ANNEX I  
Bases de la convocatòria de dos beques per a la realització de pràctiques professionals en la Direcció General d'Ordenació, Avaluació, Investigació, Qualitat i Atenció al Pacient  
  
Primera. Objecte i nombre de beques  
Esta convocatòria té per objecte la concessió de dos beques amb els principis de publicitat, transparència, concurrència competitiva, objectivitat, igualtat i no-discriminació, destinades a donar suport a la formació complementària, millora i especialització professional de dos llicenciats/ades o graduats/ades en Medicina, Farmàcia, Biologia, Bioquímica i Ciències Biomèdiques, Enginyeria Biomèdica o Biotecnologia, i de diplomats/ades o graduats/ades en Infermeria, per a l'adquisició de noves aptituds i l'especialització en l'àmbit de la gestió de la investigació i innovació sanitària dins de les competències de la Direcció General d'Ordenació, Avaluació, Investigació, Qualitat i Atenció al Pacient.  
  
  
Segona. Dotació econòmica  
1. De conformitat amb l'article 17.1 i amb la disposició final segona del Decret 132/2009, de 4 de setembre, del Consell, que regula la concessió de beques, i amb la Resolució d'1 de novembre de 2009, del vicepresident segon del Consell i conseller d'Economia, Hisenda i Ocupació, per la qual s'establix la quantitat inicial de percepció per a les beques sotmeses a l'àmbit d'aplicació del decret referit, cada una de les beques que es concedisca en el marc d'esta convocatòria estarà dotada amb 1.000,00 - (mil euros) bruts mensuals.  
Sobre este import haurà de practicar-se la retenció corresponent a compte de l'Impost sobre la Renda de les Persones Físiques, la cotització corresponent a la Seguretat Social en els termes establits en el Reial Decret 1493/2011, de 24 d'octubre, i les que, si és el cas, puguen correspondre.  
2. S'atorgaran fins a un total de dos beques amb un import global màxim de 24.000,00 - (vint-i-quatre mil euros), que es finançaran a càrrec de l'aplicació pressupostària 37.39.61.4505.139.56, capítol 4, codi línia comptable T4510000, dels pressupostos de la Generalitat, segons el desglossament inicial següent:  
  
 2014 2015 TOTAL  
 12.000,00 12.000,00 24.000,00  
  
I per al supòsit de pròrroga, el seu equivalent en el pressupost de despeses de la Conselleria de Sanitat en l'exercici corresponent, quan es donen les circumstàncies previstes en la base tercera.  
3. De conformitat amb el Reial Decret 1493/2011, de 24 d'octubre, la quota d'empresa de la Seguretat Social dels adjudicataris d'esta convocatòria es finançarà a càrrec de l'anterior aplicació i codi de línia, pels imports que s'establisquen en la normativa vigent en la matèria.  
  
4. Amb la finalitat de maximitzar el període de formació dels becaris/àries, en el cas que l'inici de les beques siga posterior a la data indicada en la base tercera, podran reajustar-se els imports previstos en els pressupostos corresponents, sempre que hi haja crèdit adequat i suficient.  
  
Tercera. Duració de les beques  
1. El període de duració de la beca començarà el dia indicat en la resolució de la convocatòria present, que en cap cas podrà ser anterior a l'1 de juliol de 2014, i tindrà una duració de fins a dotze mesos a comptar des del dia indicat en la resolució.  
2. Sense perjuí del que preveu el paràgraf anterior, la duració de la beca podrà prorrogar-se, per mitjà d'una resolució expressa, fins a un període màxim de dotze mesos addicionals, sempre que hi haja crèdit adequat i suficient en els pressupostos de la Generalitat per als exercicis a què afecte la pròrroga, i que l'exercici de l'activitat que es duga a terme ho requerisca o aconselle. A estos efectes, la quantia de cada beca, en la pròrroga corresponent, podrà ser actualitzada amb els límits que assenyale la llei de pressupostos de la Generalitat corresponent, sense perjuí del que dispose la resolució que la conselleria competent en matèria d'hisenda dicte per a cada any a què afecte la pròrroga, en virtut del que establixen els apartats 1 i 3 de l'article 17 i la disposició final segona del Decret 132/2009, de 4 de setembre, del Consell, que regula la concessió de beques.  
  
Quarta. Comissió avaluadora  
1. Les sol·licituds presentades seran valorades per una comissió avaluadora, que elevarà una proposta motivada de resolució a la persona titular de la Direcció General d'Ordenació, Avaluació, Investigació, Qualitat i Atenció al Pacient.  
2. La comissió avaluadora estarà integrada pels membres següents:  
  
- La persona titular de la Direcció General d'Ordenació, Avaluació, Investigació, Qualitat i Atenció al Pacient, que actuarà com a president, o persona en qui delegue.  
- La persona titular de la Subdirecció General d'Avaluació, Investigació, Qualitat i Atenció al Pacient, o persona en qui delegue.  
  
- La persona titular de la direcció del Servici d'Investigació, Desenrotllament i innovació Sanitària, o persona en qui delegue.  
- La persona titular de la Direcció del Servici d'Avaluació, Qualitat Assistencial i Seguretat del Pacient, o persona en qui delegue.  
- Un representant del Servici d'Investigació, Desenrotllament i Innovació Sanitària, designat pel titular de la direcció del Servici.  
- Un representant del Servici d'Avaluació, Qualitat Assistencial i Seguretat del Pacient, designat pel titular de la direcció del Servici.  
  
- Un representant de la Direcció General d'Ordenació, Avaluació, Investigació, Qualitat i Atenció al Pacient, designat per la persona titular de la Direcció General, que actuarà com a secretari.  
3. La comissió avaluadora podrà servir-se d'assessors externs, personal funcionari de la Generalitat, quan ho considere convenient.  
4. La comissió se sotmetrà, quant al règim de funcionament, al que s'ha disposat per als òrgans col·legiats en el capítol II del títol II de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en relació amb l'article 18 del Decret 132/2009, de 4 de setembre, del Consell, que regula la concessió de beques.  
5. La comissió prendrà els acords per majoria simple, alçarà acta de les sessions que duga a terme i dels acords que adopte i, una volta acabat el procés de selecció, elevarà la seua proposta, en forma i termini per a ser resolta, a la Direcció General d'Ordenació, Avaluació, Investigació, Qualitat i Atenció al Pacient.  
  
Quinta. Instrucció  
L'òrgan encarregat de l'ordenació i instrucció del procediment serà la Direcció General d'Ordenació, Avaluació, Investigació, Qualitat i Atenció al Pacient que, d'ofici, acordarà totes les actuacions necessàries per a la determinació, coneixement i comprovació de les dades en virtut de les quals ha de dictar-se resolució.  
  
Sexta. Unitat de realització de les pràctiques i titulacions administratives  
1. Les pràctiques professionals dels becaris es realitzaran a la Direcció General d'Ordenació, Avaluació, Investigació, Qualitat i Atenció al Pacient i/o als centres dependents de la Conselleria de Sanitat.  
  
2. La direcció tècnica dels becaris/àries recaurà sobre la persona titular de la Subdirecció General d'Avaluació, Investigació, Qualitat i Atenció al Pacient.  
3. Els aspirants que tinguen dos o més titulacions d'entre les admeses per a concórrer a esta convocatòria hauran d'indicar en la sol·licitud a quina d'estes al·leguen per a ser admesos i quina o quines pretenen fer valdre com a mèrit addicional perquè els siga valorat d'acord amb el barem de l'annex II.  
  
Sèptima. Sol·licituds i requisits  
1. No podran optar a estes beques els que, en el moment de publicar-se la convocatòria, ja disposen d'una altra beca de pràctiques professionals en la Generalitat, excepte en els supòsits següents:  
a) Quan es tracte de sol·licitants que disposen d'una beca de pràctiques professionals en la Generalitat i els falte menys de dos mesos per a acabar-la.  
b) Quan es tracte de sol·licitants que, en el moment de concórrer a esta convocatòria, disposen d'una beca per a la realització de pràctiques professionals en la Direcció General d'Ordenació, Avaluació, Investigació, Qualitat i Atenció al Pacient, obtinguda en una convocatòria anterior.  
2. No podran optar a estes beques els que hagen sigut beneficiaris de beques de pràctiques professionals en la Generalitat per un període igual o superior a 36 mesos.  
3. Podran optar a una de les beques objecte d'esta convocatòria els que posseïsquen, en acabar el termini de presentació de sol·licituds, els requisits següents:  
a) Ser espanyol/a o nacional d'un estat membre de la Unió Europea. Els aspirants que no tinguen la nacionalitat espanyola hauran d'acreditar coneixements suficients en alguna de les llengües oficials de la Comunitat Valenciana, aspecte que es verificarà, si és el cas, durant el procés de selecció.  
b) No tindre 36 anys complits en la data de l'últim dia del termini establit per a la presentació de les sol·licituds.  
c) Estar en possessió de qualsevol de les titulacions exigides per a concórrer a esta convocatòria sense que hagen transcorregut més de cinc anys des que les van obtindre. En el cas de titulacions obtingudes a l'estranger, hauran de tindre la credencial d'homologació emesa pel ministeri del Govern d'Espanya amb competències en educació.  
d) Tindre coneixements d'anglés equivalents al nivell B2 segon  
s el Marc Comú Europeu de Referència per a les Llengües, que s'acreditarà amb certificats de les escoles oficials d'idiomes, universitats, ministeris o organismes acreditats que figuren en l'annex III.  
e) Tindre coneixements d'informàtica com a usuari avançat, especialment en els programes d'Office (Word, Excel, PowerPoint). La comprovació d'este aspecte es farà per mitjà d'una breu prova pràctica durant l'entrevista.  
f) No estar inclòs en les prohibicions per a obtindre la condició de beneficiari establides en l'article 13 de la Llei 38/2003, de 17 de novembre, General de Subvencions.  
g) No patir una malaltia o discapacitat que impedisca el compliment de les obligacions inherents a la concessió de la beca i el desenrotllament normal de les pràctiques professionals.  
Les persones amb discapacitat en què no concórrega este impediment podran al·legar la condició de discapacitat als efectes de dirimir el possible empat que puga produir-se en els termes arreplegats en l'apartat 4 de la base deu d'esta convocatòria.  
  
Octava. Formalització de les sol·licituds i termini de presentació  
1. El termini de presentació de sol·licituds serà de 15 dies hàbils comptats des de l'endemà de la publicació d'esta convocatòria en el Diari Oficial de la Comunitat Valenciana.  
2. Las persones aspirants a una beca presentaran la sol·licitud exclusivament per via electrònica. Per a això, accediran a la seu electrònica de la Generalitat (?https://sede.gva.es?), punxaran en l'apartat «Servicis on-line» i buscaran el tràmit de sol·licitud de beca dissenyat a l'efecte.  
  
En este tràmit s'especificarà l'especialitat o classe de beca a què s'opta, així com el currículum, a fi de poder obtindre una autobaremació inicial dels mèrits presentats de forma automàtica.  
En el cas de presentació de més d'una sol·licitud, només es tindrà en compte l'última presentada, i les anteriors s'arxivaran.  
3. Hi ha una adreça de correu d'assistència tècnica, ?generalitat\_en\_fdj@tni.hf?, destinat a resoldre qualsevol problema tècnic relacionat amb la presentació electrònica de la sol·licitud.  
4. El formulari de sol·licitud incorpora una declaració responsable per mitjà de la qual el sol·licitant manifesta, sota la seua responsabilitat, que totes les dades que inclou en la sol·licitud i en el currículum que adjunta són verídiques i que posseïx la documentació que així ho acredita, i queda a disposició de la Generalitat per a la comprovació, el control i la inspecció que s'estimen oportuns. Segons l'article 17 bis de la Llei 30/1992, de 26 de novembre, la inexactitud, falsedat o omissió, de caràcter essencial, en qualsevol dada o manifestació, en la declaració responsable, i la falta d'acreditació dels requisits exigits, determinarà la impossibilitat de continuar amb la convocatòria.  
  
5. Igualment, este formulari de sol·licitud inclou una autorització perquè l'Administració obtinga directament l'acreditació del compliment de les obligacions tributàries i amb la Seguretat Social previstes en els articles 18 i 19, respectivament, del Reial Decret 887/2006, de 21 de juliol, pel qual s'aprova el Reglament de la Llei 38/2003, General de Subvencions (BOE 176, 25.07.2006).  
6. A més, el formulari conté una indicació que les dades de caràcter personal que s'hi contenen podran ser incloses en un fitxer a disposició del titular responsable, fent ús de les funcions pròpies que tinga atribuïdes i en l'àmbit de les seues competències. Al seu torn, s'informa les persones interessades de la possibilitat d'exercir els drets d'accés, rectificació, cancel·lació i oposició, tot això de conformitat amb l'article 5 de la Llei Orgànica 15/1999, de Protecció de Dades de Caràcter Personal (BOE 298, 14.12.1999).  
  
7. Per a poder dur a terme la presentació electrònicament, el/la sol·licitant haurà de disposar de firma electrònica, per mitjà de certificat reconegut per a ciutadans emés per l'Agència de Tecnologia i Certificació Electrònica, ?www.accv.es?, o del DNI electrònic.  
8. La presentació de la sol·licitud en el registre electrònic es podrà acreditar per mitjà del rebut que expedix de manera automàtica. Es podrà recuperar este justificant de registre accedint a l'àrea personal (?https://www.tramita.gva.es/cdc/>), apartat «Sol·licituds entregades».  
  
A l'efecte del còmput de terminis, serà vàlida i produirà efectes jurídics la data d'entrada que es consigne en el rebut expedit pel registre electrònic. La Generalitat garantix que la data i l'hora assignades en el rebut és l'oficial que establix el Reial Institut i Observatori de l'Armada. La recepció en dia inhàbil a la unitat corresponent s'entén efectuada el primer dia hàbil següent. Es consideren inhàbils els que tinguen la condició de festes oficials a la Comunitat Valenciana.  
  
9. El sol·licitant podrà fer el seguiment de la tramitació de la beca accedint a la sol·licitud electrònica i seleccionant el tràmit de consulta de beca creat a este efecte.  
10. Només s'admetrà una única sol·licitud per aspirant, amb independència que un/a mateix/a sol·licitant puga posseir una o més de les titulacions previstes en la base primera d'esta convocatòria.  
11. La presentació de la sol·licitud per a optar a les beques, sense perjuí d'una possible impugnació, implicarà l'acceptació per la persona sol·licitant d'estes bases.  
  
Novena. Presentació de documentació acreditativa dels mèrits  
1. A fi de reduir càrregues administratives a les persones interessades, només se sol·licitarà la documentació acreditativa dels mèrits al·legats als sol·licitants seleccionats per a l'entrevista.  
2. Els candidats seleccionats per a la fase d'entrevista hauran de presentar la documentació acreditativa dels mèrits detallats en el currículum en el moment en què acudisquen a la realització de l'entrevista. Si la documentació presentada no posseïx els requisits indicats en esta convocatòria o no s'aporten alguns dels documents exigits, es requerirà l'interessat/ada perquè, en el termini màxim i improrrogable de 10 dies hàbils, esmene o adjunte els documents preceptius, de conformitat amb l'article 71 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en relació amb l'article 23.5 de la Llei 38/2003, de 17 de novembre, General de Subvencions, i amb l'article 15.5 del Decret 132/2009, de 4 de setembre, del Consell, pel qual es regula la concessió de beques, amb la indicació que, si no ho fa, es considerarà que desistix de la seua sol·licitud amb una resolució prèvia dictada a este efecte.  
  
La documentació acreditativa haurà de ser:  
a) Còpia del DNI o document d'identitat de qualsevol dels països membres de la Unió Europea.  
b) Còpia compulsada del títol de llicenciat/ada, diplomat/ada o graduat/ada homologat a Espanya dels exigits en la base primera d'este annex.  
c) Expedient acadèmic compulsat amb la nota mitjana ponderada oficial.  
d) Còpia compulsada del certificat que acredite el coneixement d'anglés de nivell B2.  
e) Còpia compulsada de qualsevol altre document que acredite la possessió de títols d'idiomes o altres, màsters, cursos, mèrits docents, investigadors o professionals que es vulguen al·legar.  
f) Quan calga, documentació que acredite estar inclòs en algun dels supòsits establits en l'apartat 4 de la base desena d'este annex.  
  
3. Els mèrits que no siguen acreditats suficientment no seran tinguts en compte a l'efecte de la valoració. El compliment temporal dels mèrits s'entendrà referit a la data de finalització del termini de presentació de sol·licituds.  
4. Si en qualsevol moment del procés arriba a coneixement de la comissió avaluadora corresponent que algun dels sol·licitants no posseïx la totalitat dels requisits exigits, li ha de requerir que els acredite. En el cas que no s'acrediten en el termini que s'establisca en el requeriment efectuat, quedarà exclòs del procés, amb la indicació prèvia de les inexactituds o falsedats formulades pel sol·licitant.  
  
  
Desena. Procés de selecció  
1. La selecció dels becaris/àries s'ordenarà en primer lloc d'acord amb la puntuació obtinguda en l'autobaremació, basant-se en els mèrits requerits en esta convocatòria. A la vista dels mèrits al·legats en el currículum, la comissió avaluadora els valorarà d'acord amb la informació obtinguda en l'autobaremació que s'obtindrà de forma automàtica en emplenar el currículum, que en tot cas respectarà els apartats i puntuacions del barem general establit en l'annex II del Decret 132/2009, de 4 de setembre, del Consell, i publicarà durant 10 dies la llista provisional en la seu electrònica o portal institucional de la Generalitat en Internet ?www.gva.es- ordenat segons la puntuació obtinguda per tots/totes els/les aspirants, per a la fase d'al·legacions.  
  
2. Els 10 candidats/ates que obtinguen la millor puntuació seran convocats per a la realització d'una entrevista, on presentaran la documentació acreditativa dels mèrits detallats i en la qual es valorarà l'adequació del perfil personal i professional dels candidats/ates per a les activitats a desenrotllar.  
3. Finalitzat el procés selectiu, la comissió avaluadora, en el termini de 10 dies, elaborarà una proposta de resolució que contindrà la relació de persones beneficiàries i una borsa de reserva que estarà constituïda pels aspirants que no resulten adjudicataris de les beques, prioritzada per orde de puntuació per a cobrir les vacants que puguen produir-se durant el període de vigència.  
4. En cas d'empat, es resoldrà a favor de la persona que en el moment de la presentació de sol·licituds puga acreditar el reconeixement de l'òrgan competent de tindre una discapacitat, ser víctima de violència de gènere o d'accions terroristes.  
5. La resta de supòsits d'empat es resoldran a favor de l'aspirant que presente millor expedient acadèmic, d'acord amb la valoració establida en el barem de mèrits inclòs en l'annex II de l'orde de convocatòria. Si persistix l'empat, es resoldrà a favor de l'aspirant que posseïsca la millor puntuació en la resta dels apartats del curriculum vitae, seguint el mateix orde que s'arreplega en el barem de referència. Si continua l'empat entre les persones candidates citades a l'entrevista, es resoldrà a favor de l'aspirant amb la millor puntuació obtinguda en este apartat.  
  
  
Onze. Concessió, notificació i publicitat  
1. Vista la proposta motivada de resolució formulada per la comissió de valoració, la Direcció General d'Ordenació, Avaluació, Investigació, Qualitat i Atenció al Pacient dictarà per delegació la resolució de la convocatòria.  
2. La Direcció General d'Ordenació, Avaluació, Investigació, Qualitat i Atenció al Pacient, a proposta de la comissió avaluadora, podrà declarar deserta, totalment o parcialment, la concessió de les beques convocades quan cap dels candidats o candidates obtinga un mínim de 8 punts en la suma dels cinc primers apartats del barem de mèrits que figura com a annex II a l'orde de convocatòria, o quan només els obtinga un nombre de candidats inferior al total de beques convocades.  
  
3. La resolució de concessió es publicarà en el Diari Oficial de la Comunitat Valenciana, amb expressió de la convocatòria, del programa i crèdit pressupostari a què s'imputen les beques atorgades, els/les beneficiaris/àries, les quantitats concedides i la seua finalitat. La publicació de la resolució esmentada produirà els efectes de notificació a les persones interessades, d'acord amb els articles 58 i 59.6 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i s'inserirà la informació corresponent en la seu electrònica o portal institucional de la Generalitat en Internet, ?www.gva.es?.  
4. El termini màxim per a dictar i publicar la resolució serà de tres mesos, a comptar de la data de publicació de la convocatòria en el Diari Oficial de la Comunitat Valenciana, sense perjuí que puga ampliar-se en els termes que preveu l'article 42 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. Conclòs este termini sense que s'haja dictat i publicat la resolució expressa, les persones interessades podran entendre desestimades les seues sol·licituds per silenci administratiu.  
  
5. Les resolucions que es dicten esgoten la via administrativa. En contra es podrà interposar, de manera potestativa, un recurs de reposició davant de l'òrgan que les va dictar, en el termini d'un mes a comptar de l'endemà de la publicació de la resolució corresponent, o un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos a comptar des de l'endemà de la publicació de la resolució corresponent. Tot això sense perjuí de la interposició, per part dels interessats, de qualsevol altre recurs que consideren oportú.  
  
  
Dotze. Obligacions i drets dels beneficiaris  
1. Els/Les beneficiaris/àries de les beques hauran de:  
a) Incorporar-se a la Direcció General d'Ordenació, Avaluació, Investigació, Qualitat i Atenció al Pacient en el termini que s'indique en la resolució de concessió. La no-incorporació injustificada d'un/a becari/ària en la data indicada s'interpretarà com una renúncia a la beca concedida. En este cas, es podrà concedir una nova beca al candidat o candidata que corresponga segons la regulació de la borsa de reserva per a substitucions establida en la base setze d'esta convocatòria.  
  
b) Realitzar l'activitat que ha motivat la concessió de la beca durant tot el període, d'acord amb les directrius que ordene la persona que exercisca la direcció tècnica de cada un dels beneficiaris de les beques.  
  
c) Estar al corrent del compliment de les obligacions tributàries i davant de la Seguretat Social abans de dictar-se la proposta de resolució de concessió de les beques, de conformitat amb l'article 14.1.e de la Llei 38/2003, de 17 de novembre, General de Subvencions. A l'efecte de garantir el compliment d'esta obligació, la presentació de la sol·licitud per part dels interessats/ades comportarà l'autorització a l'òrgan gestor de la conselleria per a demanar, per via telemàtica, els certificats oportuns de l'Agència Tributària, de la Conselleria d'Hisenda i Administració Pública i de la Seguretat Social.  
  
d) Guardar el secret degut i la confidencialitat dels assumptes en què intervinga.  
e) Complir les altres obligacions que s'establixen en l'article 14 de la Llei 38/2003, de 17 de novembre, General de Subvencions, i les que es deriven del conjunt de les bases d'esta convocatòria.  
  
f) Aportar en el termini dels 10 dies hàbils següents a la publicació de la resolució de concessió en el Diari Oficial de la Comunitat Valenciana, degudament emplenat i subscrit per la persona beneficiària, l'imprés de domiciliació bancària, on constarà el número de compte en què es rebran les transferències mensuals, i que està disponible en el portal institucional de la Generalitat en Internet ?www.gva.es?.  
  
2. L'obtenció d'una beca en el marc d'esta convocatòria és incompatible amb l'exercici de les activitats pròpies de qualsevol altra beca o ajuda, i amb la realització de qualsevol activitat laboral remunerada que supose concurrència amb l'objecte i la dedicació de la beca obtinguda, o que impedisca el compliment de les obligacions derivades del seu desenrotllament normal.  
3. La condició de becari/ària no genera relació laboral ni administrativa amb la Generalitat, i les quantitats abonades en cap cas tindran el caràcter de salari o retribució, sinó d'ajuda econòmica per a les despeses que la beca comporta. Tal com establix l'article 17.6 del Decret 132/2009, durant el període de vigència de les beques i a fi que les quanties de les ajudes concedides no es veja minvada indirectament, es podran pagar ajudes complementàries per a compensar les despeses derivades de l'assistència a cursos, seminaris, esdeveniments o altres activitats que, a consideració del tutor/a responsable de la formació, s'entenguen necessaris o convenients en funció dels propòsits de les beques.  
Quan el beneficiari o beneficiària d'alguna de les beques concedides siga empleat o empleada de la Generalitat, quedarà en la situació administrativa que siga procedent, d'acord amb la normativa corresponent en matèria de funció pública.  
4. Durant el període de temps de les beques, les persones beneficiàries hauran d'exercir les pràctiques amb un horari màxim de 30 hores setmanals, que es distribuiran de la forma en què s'organitze per part de la direcció tècnica.  
5. En finalitzar el període de duració de les beques, i en el termini màxim de 30 dies, els/les beneficiaris/àries hauran d'entregar una memòria sobre les activitats realitzades i els coneixements adquirits. L'entrega de la memòria i l'informe favorable posterior per part de la direcció tècnica seran condicions indispensables per al pagament de l'import de l'últim mes del període de duració de les beques.  
6. En acceptar les bases d'esta convocatòria, els/les beneficiaris/àries de les beques que puguen concedir-se cedixen, gratuïtament i de forma indefinida, els resultats que s'obtinguen a conseqüència del desenrotllament de les activitats exercides en virtut de les beques, així com la memòria final que presenten. La Conselleria de Sanitat es reserva el dret de publicar-les i utilitzar-les.  
7. El/La director/a tècnic/a podrà proposar que es deixen sense efecte beques concedides, amb audiència prèvia de les persones interessades, en el cas que els becaris incomplisquen les seues obligacions i, en particular, quan no realitzen l'activitat que va motivar la concessió de les beques o deixen de posseir els requisits necessaris per a ser-ne beneficiaris, o quan s'incomplisquen, sense causa que ho justifique, les altres condicions que establix esta orde.  
  
Tretze. Obligacions de qui les concedix  
1. En relació amb les persones beneficiàries de les beques, la Conselleria de Sanitat s'obliga a:  
a) Proporcionar el suport necessari i facilitar els mitjans, instruments i equips que calguen per al desenrotllament normal de l'activitat.  
  
b) Designar un tutor o tutora per a la coordinació, orientació i direcció tècnica de l'activitat a exercir. El/La tutor/a assignarà les funcions a realitzar pels becaris durant les pràctiques professionals, en farà el seguiment i prestarà el suport necessari, resoldrà els dubtes que puguen sorgir i avaluarà l'aprofitament obtingut pels beneficiaris/àries.  
  
c) Vetlar pel desenrotllament adequat del programa de formació.  
2. Finalitzat el període de temps de les beques i amb l'informe favorable del tutor o tutora, s'expedirà un certificat d'aptitud i aprofitament a favor de cada becari.  
  
Catorze. Justificació i pagament de les beques  
1. L'import de cada beca es pagarà als beneficiaris per mensualitats vençudes, amb l'expedició prèvia pel titular de la Direcció General d'Ordenació, Avaluació, Investigació, Qualitat i Atenció al Pacient d'un certificat que acredite un nivell satisfactori de dedicació i aprofitament.  
  
2. En el cas que, concedida la beca, algun període de desenrotllament de les pràctiques no es faça durant un mes complet i implique un meritació econòmica a favor del beneficiari/ària inferior a la corresponent a un mes natural, la prestació econòmica serà proporcional a este període. En estos supòsits es garantirà, en tot cas, el dret de l'interessat a l'audiència.  
  
Quinze. Borsa de reserva  
1. Es constituirà una borsa de reserva prioritzada per orde decreixent de puntuació.  
2. Tindran dret a estar inclosos en la borsa de reserva els aspirants que, després d'haver superat l'entrevista inclosa en el procés selectiu, hagen sigut avaluats per este concepte i no hagen resultat adjudicataris de les beques.  
3. En el cas que es produïsquen vacants durant el període de les beques, a causa de renúncies, abandons, incompliments d'obligacions o qualsevol altra incidència, es podrà concedir una nova beca, per la resta del període màxim que falte, entre els i les integrants de la borsa regulada en esta base. En este cas, la concessió s'efectuarà segons l'orde prioritzat de la borsa. Si la vacant es produïx una vegada transcorreguda la meitat del període de duració de la beca, podrà declarar-se deserta.  
  
4. La condició d'integrant de la borsa de reserva no generarà en cap moment cap relació laboral amb la Generalitat, ni compromís d'accedir a la condició de becari.  
  
Setze. Renúncia  
La renúncia a les beques suposarà la pèrdua de tots els drets que hi són inherents i, per tant, el seu import deixarà de percebre's a partir d'eixe moment.  
  
Desset. Rescissió  
La concurrència d'alguna de les causes previstes en l'article 37 de la Llei 38/2003, de 17 de novembre, General de Subvencions, donarà lloc a la rescissió de la beca concedida, amb pèrdua total o parcial del dret a cobrar-la.  
  
Dihuit. Reintegrament  
En els supòsits previstos en l'article 37 de la Llei 38/2003, de 17 de novembre, General de Subvencions, així com en els casos que s'enumeren a continuació, es reintegrarà la quantitat percebuda i s'exigirà l'interés de demora corresponent des del moment del pagament de la beca fins a la data en què s'acorde la procedència del reintegrament:  
a) Quan es destine la quantitat percebuda a altres fins diferents a la finalitat de la beca.  
b) Quan s'incórrega en algun dels casos d'incompatibilitat amb la beca expressament previstos en esta convocatòria. En la tramitació del procediment de reintegrament es garantirà, en tot cas, el dret d'audiència a la persona interessada.  
  
Dènou. Facultats d'interpretació  
La Direcció General d'Ordenació, Avaluació, Investigació, Qualitat i Atenció al Pacient, en virtut de delegació i d'acord amb l'article 13 del Decret 132/2009, de 4 de setembre, del Consell, queda facultada per a resoldre els dubtes i els conflictes que puguen plantejar els beneficiaris de les beques en l'exercici de les seues funcions o la unitat administrativa que els tutele, després de vist l'expedient contradictori, i amb plena subjecció al que disposa esta orde de convocatòria, el Decret 132/2009 i l'altra normativa general o sectorial que puga ser aplicada.  
  
  
Vint. Protecció de dades  
Les dades personals de totes les persones interessades, arreplegades durant el transcurs del procediment derivat d'esta convocatòria, seran incloses en un fitxer automatitzat, en els termes i condicions que s'arrepleguen en la Llei Orgànica 15/1999, de 13 de desembre, de Protecció de Dades de Caràcter Personal, i en el Reial Decret 1720/2007, de 21 de desembre, pel qual s'aprova el reglament de desplegament de la llei orgànica esmentada, i en l'Orde 3/2011, de 8 de novembre, de la Conselleria d'Hisenda i Administració Pública (DOCV 6654, 18.11.2011), per la qual es crea un fitxer de dades de caràcter professional denominat «Beques de pràctiques professionals».  
ANNEX II  
Barem per a l'avaluació dels mèrits personals en la concessió de dos beques per a la realització de pràctiques professionals en la Direcció General d'Ordenació, Avaluació, Investigació, Qualitat i Atenció al Pacient  
  
A) Expedient acadèmic: fins a un màxim de 12,5 punts.  
1. La puntuació assignada a l'expedient acadèmic coincidirà amb la nota mitjana ponderada, i donarà lloc a una valoració entre 5 i 10 punts.  
  
Quan la ponderació s'haja realitzat amb un sistema de puntuació de 0 a 4, s'hi aplicarà el que disposen els apartats 4 i 5 de l'article 13 del Reial Decret 1267/1994, de 10 de juny, que modifica el Reial Decret 1497/1987, de 27 de novembre, en què s'establixen les directrius generals comunes dels plans d'estudis dels títols universitaris de caràcter oficial. No obstant això, es recomana aportar certificats on conste la nota mitjana ponderada entre 5 i 10 punts.  
  
2. Altres títols acadèmics oficials que no constituïsquen un requisit per a la concessió de les beques convocades, i que estiguen relacionats amb l'àrea de la beca, es valoraran amb un màxim de 2 punts d'acord amb l'escala següent:  
- Doctorat: 2 punts.  
- Altres llicenciatures o graus relacionats amb les ciències de la salut: 1 punt.  
- Altres diplomatures o graus relacionats amb les ciències de la salut: 0,5 punts.  
3. Els candidats que com a titulació necessària presenten una llicenciatura o grau equivalent obtindran 0,5 punts addicionals respecte dels que presenten una diplomatura.  
B) Coneixements de valencià: fins a un màxim d'1 punt.  
Només es valoraran els certificats expedits o homologats per la Junta Qualificadora de Coneixements de Valencià, d'acord amb l'escala següent, i es puntuarà exclusivament el nivell més alt acreditat.  
  
- Oral: 0,25 punts.  
- Elemental: 0,50 punts.  
- Mitjà: 0,75 punts.  
- Superior: 1 punt.  
  
C) Coneixement d'altres idiomes de la Unió Europea: fins a un màxim de 2 punts.  
1. Es valorarà fins a un màxim de 2 punts el coneixement de l'idioma anglés en nivells superiors al B2, que s'acreditarà amb certificats de les escoles oficials d'idiomes, universitats, ministeris o organismes acreditats que figuren en l'annex III.  
Atés que és requisit d'esta convocatòria el coneixement del nivell B2 d'anglés, els sol·licitants que no tinguen com a mínim este nivell, acreditat per mitjà de certificat oficial, quedaran exclosos de la convocatòria. Encara que l'aplicació informàtica valore automàticament els coneixements d'anglés inferiors al nivell B2, l'òrgan gestor reajustarà la valoració d'altres idiomes de la Unió Europea tenint en compte les puntuacions següents per a l'anglés:  
- Nivell B2: 0 punts (per ser requisit)  
- Nivell C1: 1 punt  
- Nivell C2: 2 punts  
2. Altres idiomes oficials de la Unió Europea es valoraran amb un màxim d'1 punt, a raó de 0,20 punts per cada nivell superat. A este efecte, només se n'admetrà l'acreditació per mitjà de títols expedits per escoles oficials d'idiomes, universitats, ministeris o altres organismes oficials acreditats. En cap cas es valoraran en este apartat els coneixements de valencià ni els cursos a què es referix l'apartat D d'este barem.  
  
D) Coneixements addicionals: fins a un màxim de 6 punts.  
1. L'experiència professional relacionada directament amb l'objecte de les beques convocades es valorarà amb un màxim de 2 punts, a raó de 0,10 punts per cada mes complet treballat.  
2. Els cursos de formació relacionats amb l'objecte de les beques convocades es valoraran amb un màxim de 4 punts, d'acord amb els criteris que s'expliquen tot seguit. Es valoraran els cursos de formació i perfeccionament de duració igual o superior a 15 hores que hagen sigut cursats o impartits per la persona interessada, d'acord amb l'escala següent:  
- De 200 o més hores: 3,00 punts.  
- De 100 o més hores: 2,00 punts.  
- De 75 o més hores: 1,50 punts.  
- De 50 o més hores: 1,00 punt.  
- De 25 o més hores: 0,50 punts.  
- De 15 o més hores: 0,20 punts.  
Els cursos a què haja assistit la persona interessada o que haja impartit hauran de pertànyer a organismes oficials o centres de formació reconeguts i es valoraran per una sola vegada, amb independència d'haver cursat o impartit edicions successives del mateix curs. En cap cas es valoraran en este subapartat els cursos a què es referixen els apartats B i C anteriors d'este barem.  
E) La formació sanitària especialitzada (MIR, FIR, BIR) es valorarà amb un total de 2 punts. Este mèrit ha de ser introduït en el camp «Altres capacitats i competències» de l'aplicació informàtica especificant el període de realització.  
F) Entrevista: fins a un màxim de 7 punts.  
Seran convocats a una entrevista els que en la suma dels cinc primers apartats d'este barem de mèrits hagen obtingut les 10 millors puntuacions. En l'entrevista es comprovaran els mèrits al·legats pel candidat en la sol·licitud telemàtica i se'n verificarà la documentació acreditativa. També es valoraran els aspectes del candidat que ell mateix expose en l'entrevista, relatius a la seua qualificació acadèmica i professional en relació amb la gestió de la investigació sanitària que no hagen sigut previstos en el barem estàndard establit en la primera fase de la selecció, i es puntuaran amb un màxim de 7 punts. La puntuació se sumarà a l'obtinguda per cada aspirant en els apartats anteriors d'este barem, a fi d'obtindre, com a resultat, la puntuació final del procés de selecció.  
De conformitat amb el que establix la base setzena de la convocatòria, els que, després d'haver sigut citats a l'entrevista, hagen sigut avaluats per este concepte i no hagen resultat adjudicataris de les beques, quedaran inclosos, per orde decreixent de puntuació, en la borsa de reserva.